बालाघाट मध्य प्रदेश का ऐसा जिला है जो महाराष्ट्र की सीमा से लगा हुआ है। शहर बिल्कुल शांत नजर आता है। रेलवे स्टेशन कभी शहर के बाहर हुआ करता था। पर अब स्टेशन के बाहर वाली सड़क पर चाय नास्ता की दुकानें और ठहरने के लिए लॉज आदि उपलब्ध है। हालांकि ये छोटी लाइन और बड़ी लाइन का स्टेशन है पर स्टेशन पर भीड़भाड़ नजर नहीं आती। बालाघाट स्टेशन के प्लेटफार्म नंबर एक पर कैंटीन है जिसे साफ सफाई और सज्जा के लिए रेलवे महाप्रबंधक की ओर से सम्मान पत्र मिल चुका है। इस कैंटीन में नास्ते के लिए 10 रुपये में पोहा और 5 रुपये प्रति पीस समोसे उपलब्ध हैं।